Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2261/84 για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών (98/C 136/09) COM(1998) 171 τελικό - 98/0098(CNS)

(Υποβληθείσα από την Επιτροπή στις 19 Μαρτίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136//66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1) όπως τροποποιήθηκε τελευταία από τον κανονισμό (ΕΚ) αριθ. . . ./98 και ιδίως το άρθρο 5 παράγραφος 8,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. . . ./98 κατήργησε, στο άρθρο 5 του κανονισμού αριθ. 136/66/ΕΟΚ, τις διατάξεις για την ενίσχυση στην παραγωγή που αφορούν ειδικά τους παραγωγούς ποσότητας χαμηλότερης των 500 χλγρ. ελαιολάδου 7 ότι πρέπει να προσαρμοσθούν ανάλογα οι διατάξεις του κανονισμού (ΕΟΚ) αριθ. 2261/84 (2), όπως τροποποιήθηκε τελευταία από τον κανονισμό (ΕΚ) αριθ. 636/95 (3), και να ενταθούν οι έλεγχοι οι σχετικοί με την ενίσχυση στην παραγωγή 7

κανονισμός (ΕΚ) αριθ. . . ./98 θέσπισε, στο άρθρο 5 του κανονισμού αριθ. 136/66/ΕΟΚ εθνική κατανομή της μέγιστης εγγυημένης ποσότητας και καθόρισε τις συνέπειες της υπέρβασης μιας εγγυημένης εθνικής ποσότητας στο επίπεδο της ενίσχυσης στην παραγωγή του συγκεκριμένου κράτους μέλους 7 ότι είναι ανάγκη να προσδιοριστούν, λαμβανομένης υπόψη της κτηθείσας πείρας, τα στοιχεία που πρέπει να καθορίζονται ή να ανακοινώνονται ώστε να γίνεται η διαχείριση του μηχανισμού αυτού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2261/84 τροποποιείται ως εξής:

1) Στο άρθρο 2, οι παράγραφοι 4 και 5 αντικαθίστανται από το ακόλουθο κείμενο:

«4. Η ενίσχυση χορηγείται σύμφωνα με το άρθρο 5 παράγραφος 1 του κανονισμού αριθ. 136/66/ΕΟΚ, για την ποσότητα ελαιολάδου που έχει πράγματι παραχθεί σε εγκεκριμένο ελαιοτριβείο.»

2) Στο άρθρο 8 παράγραφος 1 η δεύτερη περίπτωση αντικαθίσταται από το ακόλουθο κείμενο:

«- αν τα στοιχεία που παρέχει κάθε ελαιοκαλλιεργητής σχετικά με τις ποσότητες ελαιών που συνθλίβονται και την παραγόμενη ποσότητα ελαιολάδου συμφωνούν με τις ποσότητες ελαιών και ελαιολάδου που αναφέρονται στην απόδειξη σύνθλιψης.»

3) Στο άρθρο 12 η παράγραφος 1 αντικαθίσταται από το ακόλουθο κείμενο:

«1. Κάθε ελαιοκαλλιεργητής μπορεί να λάβει προκαταβολή έναντι του ποσού της αιτούμενης ενίσχυσης.»

4) Στο άρθρο 13, προστίθεται το ακόλουθο στοιχείο ε):

«ε) υποβάλλει στις αρμόδιες αρχές, εντός προθεσμιών που πρόκειται να καθοριστούν, μηνιαίες καταστάσεις των εγγραφών στα λογιστικά βιβλία υλικών.»

5) Στο άρθρο 14:

- Στην παράγραφο 3α, το τμήμα της πρότασης που προηγείται της πρώτης περίπτωσης αντικαθίσταται από το ακόλουθο κείμενο:

«Για την καταβολή της ενίσχυσης στους ελαιοπαραγωγούς, τα κράτη μέλη ελέγχουν:» 7

- Η παράγραφος 4 διαγράφεται 7

- Το δεύτερο εδάφιο της παραγράφου 5 αντικαθίσταται από το ακόλουθο κείμενο:

«Τα αρχεία αυτά χρησιμοποιούνται για να κατευθύνουν τους ελέγχους που πρέπει να διενεργηθούν σύμφωνα με τις παραγράφους 1 έως 3».

6) Στο άρθρο 15 παράγραφος 3 οι όροι «του οποίου η μέση παραγωγή είναι τουλάχιστον 500 χλγρ. ελαιολάδου ανά περίοδο εμπορίας και» διαγράφονται.

7) Το άρθρο 17α αντικαθίσταται από το ακόλουθο κείμενο:

«Άρθρο 17α

1. Πριν από την 1η Οκτωβρίου, για την τρέχουσα περίοδο εμπορίας και για κάθε κράτος μέλος παραγωγής, η Επιτροπή καθορίζει σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ:

- την προβλεπόμενη παραγωγή που μπορεί να υπαχθεί σε καθεστώς ενίσχυσης 7

- το ύψος της κατά μονάδα ενίσχυσης στην παραγωγή το οποίο μπορεί να προκαταβληθεί. Το ποσό αυτό πρέπει να είναι τέτοιου ύψους ώστε, λαμβάνοντας υπόψη τις προβλέψεις παραγωγής της εν λόγω περιόδου, να αποφεύγεται κάθε κίνδυνος αχρεωστήτων πληρωμών στους ελαιοκαλλιεργητές.

2. Οκτώ μήνες το αργότερο μετά τη λήξη της περιόδου, η Επιτροπή καθορίζει, σύμφωνα με τη διαδικασία που προβλέπεται στην παράγραφο 1, σχετικά με την εν λόγω περίοδο και για κάθε κράτος μέλος παραγωγής:

- την πραγματική παραγωγή για την οποία έχει αναγνωρισθεί το δικαίωμα ενίσχυσης 7

- το κατά μονάδα ύψος της ενίσχυσης στην παραγωγή, στο οποίο έχει ενδεχομένως εφαρμοσθεί ο συντελεστής που προβλέπεται στο άρθρο 5 παράγραφος 4 του κανονισμού αριθ. 136/66/ΕΟΚ.

3. Τα κράτη μέλη ανακοινώνουν στην Επιτροπή, μέχρι τις 5 Σεπτεμβρίου της τρέχουσας περιόδου, τα δεδομένα τα σχετικά με τις προβλέψεις παραγωγής ελαιολάδου για τη συγκεκριμένη περίοδο. Η Επιτροπή μπορεί να καταφύγει σε άλλες πηγές πληροφόρησης και να αναθέσει, κατά περίπτωση, την εκπόνηση μελετών ή τη διεξαγωγή ερευνών σχετικά με την παραγωγή ελαιολάδου.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Νοεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ 172 της 30.9.1996, σ. 3025/66.

(2) ΕΕ L 208 της 3.8.1984, σ. 3.

(3) ΕΕ L 67 της 25.3.1995, σ. 1.